Diari Oficial de la Generalitat Valenciana


Sumari del DOGV 5737, del 08-04-2008 (2008/3629)

ACORD de 23 de gener de 2008, de la Comissió Territorial d'Urbanisme de València, relatiu a una correcció d'errades del Pla General d'Olocau.
---------------------------------------------------------------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3629


Data del document
:   23-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Olocau
    * pla d'urbanisme
    * administració local

ACORD de 23 de gener de 2008, de la Comissió Territorial d'Urbanisme de València, relatiu a una correcció d'errades del Pla General d'Olocau. [2008/3629]  
En relació amb l'expedient remés per l'Ajuntament d'Olocau, referit a una correcció d'errades del Pla general, es ressalten els antecedents i fonaments jurídics següents:  
ANTECEDENTS  
U. Tramitació municipal  
La documentació que presenta l'Ajuntament es realitza a través de l'Acord plenari on es descriu l'error, la seua procedència, el sotmetiment a informació pública, aprovació provisional i remissió de la documentació a l'administració autonòmica per a la seua aprovació definitiva. S'aporten els plànols 2, 3, 6, 10 i 12 del Pla general corregits com a modificació d'aquest i a iniciativa municipal, diligenciats. L'aprovació d'aquest expedient comporta l'aprovació del PAI, la sol·licitud de cèdula d'urbanització dels quals dóna lloc a l'expedient autonòmic 91498890, per al desenvolupament del sector Pla de Marc-les Forquetes.  
La correcció d'errades se sotmet al període de 20 dies d'informació pública per acord plenari de data 31 de gener de 2006, i es publica en el DOGV de data 07.04.2005, com també en el diari Levante el Mercantil Valenciano de data 29.03.2005, segons consta en l'edicte que es publica en l'Ajuntament i l'acord del qual certifica el secretari municipal.  
Durant el tràmit d'informació pública del programa de desenvolupament d'actuació integrada del sector 6, es van presentar al·legacions que consten en l'expedient municipal, informades pels tècnics municipals i resoltes per Acord Plenari de data 16 de juny de 2005.  
Dos. Documentació del projecte  
En la documentació remesa per l'Ajuntament no hi ha un projecte de planejament pròpiament dit, i conté una part amb eficàcia normativa i una altra part sense eficàcia normativa tal com regula la legislació urbanística valenciana, només s'arrepleguen els plans diligenciats que pretenen la substitució d'aquests plans recollits en el vigent Pla general i els acords plenaris de sotmetiment d'informació pública i d'aprovació provisional.  
Tres. Objecte  
La modificació consisteix en l'adequació del límit sud del sector Pla de Marc i les Forquetes que contenen els plans del vigent Pla general, aprovat per la Comissió Territorial d'Urbanisme enla sessió de data 26 de setembre de 2003, al mateix límit que, mitjançant una homologació i Pla parcial de l'esmentat sector 6, la CTU, en sessió de data 1 de juny de 1999, va aprovar definitivament.  
La detecció de l'errada a sorgeix com a conseqüència de la sol·licitud d'una cèdula d'urbanització, de data 25 de febrer de 2005 (expedient 94339424) per al desenvolupament de l'esmentat sector Pla de Marc i els Forguetes, per gestió directa, on els Serveis Territorials d'Urbanisme van observar la discrepància que contenien els documents de planejament, més concretament, sobre el límit sud del sector. Cronològicament trobem:  
1. Expedient 37352473. Pla parcial i homologació del sector 6, aprovat per la Comissió Territorial d'Urbanisme en sessió de data 1 de juny de 1999. S'inicia la tramitació en 1996 com una modificació puntual de les normes subsidiàries.  
2. Expedient 61990590. Pla general d'ordenació urbana, inicia la seua tramitació en 1997 i és aprovat per la Comissió Territorial d'Urbanisme en sessió de data 26 de setembre de 2003. S'estableix el perímetre del sector 6 segons les normes subsidiàries, sense tenir en compte l'expedient 21455799.  
3. Expedient 70668520. La cèdula d'urbanització per a la gestió i el desenvolupament del sector segons el PAI Pla de Marc, es troba referit a l'àmbit determinat pel Pla parcial del sector 6. La cèdula va ser concedida amb data 12 de novembre de 1999 i recollia l'àmbit idèntic que l'establit en l'homologació i el Pla parcial aprovat definitivament per la Comissió Territorial d'Urbanisme de data 1 de juny de 1999.  
4. Expedient 32181839. Sol·licitud de cèdula d'urbanització, amb data 25 de febrer de 2005, pendent de resolució, va donar peu a la tramitació d'aquest expedient, per apreciar-se llavors la diferència del límit de l'àmbit del sector 6, en el seu límit sud, entre el sector objecte de cèdula per a tramitar el PAI i el mateix sector referenciat en el pla general.  
Quatre. Tramitació autonòmica  
Des de l'inici de l'expedient en aquest Servei, mitjançant ofici de data 19 de setembre de 2006, s'ha sol·licitat informe el Servei de Divisió de Carreteres de la Direcció General d'Obres Públiques de la conselleria d'Infraestructures.  
Amb data 12 de març de 2007 es rep informe de la Divisió de Carreteres de la Direcció General d'Obres Públiques favorable condicionat, fent referència a un altre emés amb data 13 de desembre de 2005 i indicant que l'accés al Pla de Marc es faça mitjançant T amb carrils d'espera.  
Es requereix a l'Ajuntament, amb data 19 de setembre de 2006, l'expedient administratiu, dos exemplars més del projecte diligenciat i diligenciar la documentació presentada.  
Cinc. Nova documentació aportada per l'entitat promotora  
No ha tingut entrada nova documentació que faça referència al que s'ha requerit. Hi ha aportació de dues còpies dels plànols 2, 3, 6, 10 i 12, diligenciats, presentats amb el certificat del secretari municipal sobre acords del ple municipal respecte al sotmetiment de l'expedient a informació pública i la seua aprovació provisional.  
Sis. Planejament vigent  
El municipi d'Olocau disposa de pla general com a figura de planejament, aprovat definitivament per la Comissió Territorial d'Urbanisme de València en sessió celebrada el 26 de setembre de 2003.  
Set. Informe de la comissió informativa  
La Comissió Informativa de la Comissió Territorial d'Urbanisme de València, en sessió celebrada l'11 de gener de 2008, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
FONAMENTS JURÍDICS  
Primer. Aspectes formals  
La documentació, encara que no reuneix els requisits formals expressats en la legislació urbanística valenciana, identificant i distingint entre la part amb eficàcia normativa de la part sense eficàcia normativa, amb l'aportació del certificat del secretari de la corporació descrivint l'objecte de l'expedient juntament amb els plànols corregits del Pla general per a la seua substitució, pot considerar-se suficient per a procedir al seu estudi i posterior aprovació definitiva.  
Segon  
Es modifica el límit sud del sector de manera que els plànols aportats substitueixen i anul·len els que es troben mal grafiats en el Pla general vigent per no haver tingut en compte el límit que s'establia en l'expedient amb l'aprovació definitiva per la Comissió Territorial d'Urbanisme de data 1 de juny de 1999 a través de l'homologació i pla parcial del referit sector, on el límit sud de l'àmbit del sector Pla de Marc, es planteja conforme ha sigut adjudicat per l'Ajuntament en el programa per a gestió directa, recollit el límit del pla parcial aprovat i no el que el Pla general estableix per a aquest sector.  
En les normes urbanístiques del Pla general d'Olocau sí que es recull la fitxa de planejament i gestió que en el seu dia va determinar l'expedient amb el Projecte d'homologació i Pla parcial del sector aprovat per la Comissió Territorial d'Urbanisme l'1 de juny de 1999, incloent la superfície i els paràmetres urbanístics. A conseqüència dels diferents informes emesos per les administracions del sector viari afectats, la modificació plantejada haurà d'arreplegar també, en la fitxa de gestió per al desenvolupament del planejament, la vinculació de la part de la xarxa viària necessària, la solució en T plantejada, com a xarxa estructural adscrita, siga al desenvolupament del sector 6 o bé al desenvolupament del sector que primer s'execute per trobar-se així mateix relacionat.  
Per tant, el programa que fa referència a l'expedient 61278898 podrà ser considerat adjudicat definitivament després de l'aprovació definitiva d'aquest expedient per la Comissió Territorial d'Urbanisme, sempre que s'incorpore a la fitxa de planejament i gestió d'aquest l'adscripció i l'execució de l'accés en T indicat per la Divisió de Carreteres de la conselleria d'Infraestructures.  
Tercer. Valoració global  
L'error detectat i ara tramitat com expedient de planejament està suficientment justificat tant pel seu contingut com en la mesura que amb el seu resultat es garanteix la urbanització integral de la zona, per la qual cosa no s'observe obstacle legal que impedisca l'aprovació autonòmica, conforme a l'article 40 de la LRAU.  
Quart. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans especials modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a), del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.   
A la vista de quant antecedeix la Comissió Territorial d'Urbanisme de data 23 de gener de 2008, per unanimitat, acorda: aprovar definitivament la correcció d'errades del Pla general d'Olocau, incorporant el límit sud del sector Pla de Marc i les Forquetes conforme al projecte que forma part de l'expedient d'homologació i Pla parcial sector 6, tramitat i aprovat definitivament per la CTU en la sessió d'1 de juny de 1999, i que no va ser recollit com a tal pel Pla general d'Olocau en l'aprovació definitiva de 2003, tal com es determina en la documentació presentada.  
El programa que fa referència a l'expedient 20475422 podrà ser considerat adjudicat definitivament després de l'aprovació definitiva d'aquest expedient per la Comissió Territorial d'Urbanisme, sempre que s'incorpore a la fitxa de planejament i gestió d'aquest l'adscripció i execució de l'accés en T indicat per la Divisió de Carreteres de la conselleria d'Infraestructures.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta conselleria, segons disposa l'article 68.3c) de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un més comptador a partir de l'endemà de la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta conselleria, en relació amb l'article 68.3c) de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà a la data de recepció d'aquesta notificació. L'esmentat article 44 de la Llei 29/1998 estableix literalment: "Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada".  
En el supòsit de no formular el requeriment indicat, les administracions públiques podran interposar, en el termini de dos mesos comptadors de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 23 de gener de 2008.- La secretària de la Comissió Territorial d'Urbanisme: Concepción del Campo Ram de Viu.